ai4bharat/Pralekha huggingface dataset:
وزارت دفاع
ہند-فرانس مشترکہ مشق شکتی-2019
نئی دہلی،28؍اکتوبر:ہندوستان اور فرانس کے درمیان ‘شکتی مشق’کے سلسلے کا آغاز 2011ء میں ہوا تھا۔ یہ ہر دو سال پر ہونے والی مشق ہے، جس کا انعقادیکے بعد دیگرے ہندوستان اور پھر فرانس میں ہوتا ہے۔شکتی -2019ء مشق جزو کے طور پر فرانسیسی فوجی دستے ہندوستانی دستوں کے ساتھ ٹریننگ کے لئے 26اکتوبر 2019ء کو ہندوستان پہنچے۔ اس دو فریقی تربیتی مشق کا انعقاد راجستھان میں واقع مہاجن فیلڈ فائرنگ رینجز کے فورین ٹریننگ نوڈ پر ہوگا۔اس مشق میں سپت شکتی کمان کے سکھ ریجمنٹ کا ایک دستہ ہندوستانی فوج کی نمائندگی کرے گا۔فرانسیسی فوجی وفد کی نمائندگی چھٹے آرمرڈ بریگیڈ کے اکیسویں میرین انفینٹری ریجمنٹ سے وابستہ فوجی کریں گے۔یہ دوفریقی مشق 21اکتوبر 2019ء سے 13 نومبر 2019ء تک ہوگی۔
اس مشترکہ مشق میں اقوام متحدہ کے مینڈیٹ کے تحت نصف ریگستانی علاقے کے پس منظر میں انسداد دہشت گردی سے متعلق کارروائیوں پر توجہ مرکوز کی جائے گی۔اس ٹریننگ میں بنیادی طورپر اعلیٰ معیار کی جسمانی فٹ نس ، ڈرل اور ٹیکٹیکل لیول کے اشتراک اور ایک دوسرے کے بہترین طورطریقوں سے سبق سیکھنے پر توجہ مرکوز ہوگی۔اس مشق کا مقصد باہمی سمجھ، باہمی تعاون اور دونوں افواج کے درمیان انٹر آپریبلٹی کو فروغ دینا ہے۔اس مشق کا اختتام چھتیس گھنٹے طویل ویلیڈیشن مشق پر ہوگا، جوکہ دیہی کمین گاہوں سے دہشت گردوں کے خاتمے پر مشتمل ہوگا۔
کرنل امن آنند
عوامی رابطہ افسر
سٹرک ٹرانسپورٹ اور شاہراہوں کی وزارت
گڈکری اترپردیش میں تقریباً 4300 کروڑ روپے کے 11 ہائی وے پروجیکٹ کا سنگ بنیاد رکھیں گے اور افتتاح کریں گے
ان پروجیکٹوں سے بہتر کنکٹی ویٹی کے ساتھ تیز رفتار ترقی کا راستہ ہموار ہوگا
نئی دلّی ، 31 اگست 2020 / مرکزی وزیر برائے روڈ ٹرانسپورٹ، ہائی ویز اور ایم ایس ایم ای جناب نتن گڈکری کل اترپردیش میں 11 ہائی وے پروجیکٹوں کا سنگ بنیاد رکھیں گے اور افتتاح کریں گے۔وزیر اعلی جناب یوگی آدتیہ ناتھ ورچوول طور پر اس پروگرام کی صدارت کریں گے۔ پروگرام میں روڈ ٹرانسپورٹ اور ہائی ویز کے وزیر مملکت جنرل  وی کے سنگھ، یوپی کے نائب وزیر اعلی جناب کیشو پرساد موریہ، ریاست کے متعدد وزیر ، رکن پارلیمنٹ، رکن اسمبلی اور مرکز اور ریاست کے سینئر افسران شرکت کریں گے۔
جن پروجیکٹوں کا افتتاح ہونا ہے اور سنگ بنیاد رکھا جانا ہے، اس میں 363 کلو میٹر سڑک کی تعمیر، 4281 کروڑ روپے کی لاگت سے ہونی ہے۔ اترپردیش کی ترقی کی راہ ہموار کرتے ہوئے یہ سڑکیں ریاست اور اس کے ارد گرد بہتر کنکٹی ویٹی، آسانی اور اقتصادی ترقی فراہم کریں گی۔ اس سے ریاست اترپردیش سے ، خاص کر پڑوسی ریاستوں میں مال کو لانے لے جانے میں بہتری آئے گی۔بہتر سڑک ہونے سے وقت اور ایندھن کی بچت ہوتی ہے، ساتھ ہی آلودگی بھی کم ہوتی ہے۔ اس کے علاوہ یہ پروجیکٹ راستے میں پڑنے والی دیگر سڑکوں کی بھیڑ بھاڑ کوکم کرے گا، جس سے لوگوں کے لیے مزید آسانیاں پیدا ہوں گی۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4958
(Visitor Counter : 146
وزارت اطلاعات ونشریات
مواصلات کا محکمہ کمیونٹی ریڈیو اسٹیشن چلانے کے لئے 2 اضافی میٹروں 89.6 اور 90.0 میگا ہارٹس وقف کرنے پر متفق
کمیونٹی ریڈیو اسٹیشنوں کے لئے اشتہارات کی شرح 2 مہینے کے اندر بی او سی کے ذریعہ نظرثانی کی جائے گی:امت کھرے
اطلاعات ونشریات کی وزارت ملک کے ہر ضلع میں کمیونٹی ریڈیو اسٹیشن قائم کرے گی
3 روزہ قومی کمیونٹی ریڈیو سمیلن اختتام پذیر
7واں قومی کمیونٹی ریڈیو سمیلن آج ختم ہونے جارہا ہے،جس کا اہتمام اطلاعات ونشریات کی وزارت کی طرف سے نئی دہلی کے ڈاکٹر بی آر امبیڈکر بھون میں کیاگیا ہے۔ الوداعی خطاب دیتے ہوئے اطلاعات ونشریات کی وزارت کے سکریٹری جناب امت کھرے نے بتایا کہ ٹیلی مواصلات کے محکمے نے کمیونٹی ریڈیو اسٹیشن چلانے کے لئے 2 اضافی میٹر 89.6 اور 90.0 میگا ہارٹس  وقف کرنے سے اتفاق کیا ہے۔ انہوں نے اس بات کا بھی اعلان کیا کہ پرنٹ اور الیکٹرانک میڈیا کے لئے اشتہارات کی شرحوں میں حالیہ اضافوں کے طرز پر کمیونٹی ریڈیو کے اشتہارات کی شرحوں پر 2 مہینے کے اندر بیورو آف آؤٹ ریچ اور کمیونکیشن کے ذریعہ نظرثانی کی جائے گی۔
جناب امت کھرے نے یہ بھی اعلان کیا کہ شراکت داروں سے موصول ہونے والی لائق اقدام تجاویز اور شکایتوں کے ازالے کے لئے وزارت میں ایک کمیونٹی ریڈیو سیل قائم کیا جائے گا۔ انہوں نے مزید کہا کہ حکومت کی تمام وزارتوں کے میڈیا اور کمیونیکیشن پلان میں کمیونٹی ریڈیو کو شامل کیا جانا چاہئے۔ انہوں نے یہ بھی کہا کہ ملک بھر کے کمیونٹی ریڈیو اسٹیشنوں پر چلائے جارہے تمام پروگراموں کے جامع لب لباب کو جو سمیلن کے دوسرے دن مرکزی وزیر جناب پرکاش جاوڈیکر کی طرف سے جاری کئے گئے ہیں، تمام ضلع کلکٹروں کو تقسیم کئے جائیں گے، تاکہ انہیں ان کی مقامی مواصلاتی کوششوں میں مواصلاتی ریڈیوکے استعمال کے لئے بیدار کیا جاسکے۔
جناب امت کھرے نے مزید اعلان کیا کہ قومی سمیلن اب علاقائی سمیلنوں کے ساتھ ہر سال ہوا کرے گا اور یہ ملک کے مختلف حصوں میں منعقد ہوگا۔ یہ کہتے ہوئے کہ وزارت کا مقصد امنگ بھرے ضلعوں کے ساتھ شروع کرتے ہوئے ہر ضلع میں کم سے کم ایک کمیونٹی ریڈیو اسٹیشن قائم کرنا ہے۔ جناب امت کھرے نے ملک میں کمیونٹی ریڈیو تحریک کو پھیلانے کے تئیں امید کا اظہار کیا۔
اطلاعات ونشریات کے ایڈیشنل سکریٹری جناب اتل کمار تیواری نے کہا کہ کمیونٹی ریڈیو کے ایک درخشاں کلچر کے فروغ سے بنیادی سطح پر زیادہ اطلاع اور معلومات پھیلانے میں مدد ملے گی، جس کے نتیجے میں عوام کو زیادہ بااختیار بنایا جاسکے گا۔ انہوں نے 3 روزہ سمیلن کے دوران منعقد ہونے والی اجلاس کا خلاصہ کیا اور پورے جوش وخروش کے ساتھ شرکت کرنے کے لئے ہر ایک کا شکریہ ادا کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3931
(Visitor Counter : 92
امور صارفین، خوراک اور عوامی تقسیم کی وزارت
ملک میں چینی کی وافر دستیابی: مرکز
چینی کی بین الاقوامی قیمتوں میں ریکارڈ اضافے کے باوجود ملک میں چینی کی خردہ قیمت مستحکم ہے
گزشتہ5 برسوں میں مرکز کی مداخلت کی وجہ سے، چینی کا شعبہ خودکفیل ہو گیا ہے
حکومت ہند کامیابی کے ساتھ ملک میں چینی کی مستحکم خردہ قیمتوں کو برقرار رکھے ہوئے ہے۔ اگرچہ اپریل-مئی 2023 میں چینی کی بین الاقوامی قیمتیں ایک دہائی کی بلند ترین سطح کو چھو چکی ہیں، لیکن چینی کی مقامی قیمتوں میں تقریباً 3فیصد کی معمولی افراط زر ہی ہے، جو گنے کی مناسب اور منافع بخش قیمت  میں اضافے کے ساتھ مطابقت رکھتی ہے۔
درحقیقت، بین الاقوامی چینی کی قیمتیں ہندوستان کی نسبت تقریباً 50فیصد زیادہ ہیں۔ ملک میں چینی کی اوسط خردہ قیمت تقریباً 43روپے فی کلوگرام ہے اور امکان ہے کہ یہ اسی حد میں ہی رہے گی۔ درحقیقت، نیچے دیئے گئے چارٹ سے یہ دیکھا جا سکتا ہے کہ ملک میں چینی کی قیمتوں میں گزشتہ 10 برسوں میں 2 فیصد سے بھی کم سالانہ اضافہ ہوا ہے۔ عملی حکومتی پالیسی مداخلتوں کے نتیجے میں مقامی قیمتوں کو معمولی اضافے کے ساتھ مستحکم رکھا گیا ہے۔
حکومت کی بروقت مداخلت نے چینی کے شعبے کو بحران سے نکالا ہے۔ چینی کے شعبے کے مضبوط بنیادی اصولوں اور ملک میں گنے اور چینی کی کافی پیداوار نے اس بات کو یقینی بنایا ہے کہ چینی ہر ہندوستانی صارف تک آسان رسائی میں رہے۔
چینی کے موجودہ سیزن  2023-2022 کے دوران، ایتھنول کی پیداوار میں چینی کے استعمال کے لیے تقریباً 43 لاکھ میٹرک ٹن کے بعد ہندوستان میں 330 لاکھ میٹرک ٹن چینی کی پیداوار کا تخمینہ ہے۔ اس طرح ملک میں سوکروز کی کل پیداوار تقریباً 373 لاکھ میٹرک ٹن ہوگی جو کہ گزشتہ 5 برسوں میں دوسری بلند ترین سطح ہے۔ مزید یہ کہ گزشتہ 10 سالوں کے دوران چینی کی پیداوار میں خاطر خواہ اضافہ ہوا ہے۔ تاہم، کھپت میں اسی تناسب سے اضافہ نہیں ہوا ہے۔ اس طرح، کسی بھی غیر متوقع واقعہ کے لیے وافر اسٹاک کی دستیابی کو یقینی بنانا ہے۔
جولائی 2023 کے آخر میں، ہندوستان کے پاس تقریباً 108 لاکھ میٹرک ٹن چینی کا ذخیرہ تھا، جو کہ موجودہ 2022-23 ایس ایس کے بقیہ مہینوں کے لیے اور سیزن کے اختتام پر تقریباً 62 لاکھ میٹرک ٹن کے زیادہ سے زیادہ ذخیرے کے لیے گھریلو مانگ کو پورا کرنے کے لیے کافی ہے۔ اس طرح گھریلو صارفین کے لیے سال بھر مناسب قیمتوں پر کافی چینی دستیاب ہے۔
مزید برآں، گنے کے کاشتکاروں کے مفادات کو منصفانہ اور منافع بخش قیمتوں کے ساتھ ساتھ شوگر ملوں کی طرف سے ان کی بروقت ادائیگیوں کو بھی یقینی بنایا جا رہا ہے۔ 2022-2021 تک کے شوگر سیزن کے لیے گنے کے کاشتکاروں کے گنے کے 99.9 فیصد واجبات شوگر ملوں کے ذریعے پہلے ہی ادا کر دیے گئے ہیں۔ یہاں تک کہ موجودہ شوگر سیزن 2023-2022 کے لیے، 1.05 لاکھ کروڑ روپے سے زیادہ کی ادائیگی کے ساتھ، تقریباً 93فیصد گنے کے واجبات کی ادائیگی پہلے ہی تاریخ کے مطابق مکمل ہو چکی ہے۔
اس طرح، تینوں بڑے اسٹیک ہولڈرز، صارفین، کسانوں اور شوگر ملوں کے مفادات کو حکومت ہند نے اپنی مناسب پالیسیوں، مستحکم قیمتوں اور کسانوں کے گنے کے واجبات کی بروقت منظوری کے ذریعے چینی کے شعبے کی اصلاح کرکے تحفظ فراہم کیا ہے۔
وزیراعظم کا دفتر
وزیر اعظم نے شنگھائی تعاون تنظیم کے سربراہان مملکت کی کونسل کی اکیسویں میٹنگ میں ورچوئل طور پر شرکت کی
نئی دہلی 17 ستمبر 2021: وزیر اعظم نریندر مودی نے شنگھائی تعاون تنظیم  کے سربراہان مملکت کی کونسل کی 21 ویں میٹنگ میں ورچوئل طور سے شرکت کی اور ویڈیو پیغام کے ذریعہ ایس سی او۔سی ایس ٹی او مشترکہ آؤٹ ریچ اجلاس برائے افغانستان میں حصہ لیا۔
ایس سی او سربراہان مملکت کونسل کی 21 ویں میٹنگ سترہ ستمبر 2021 کو دوشنبہ میں ملے جلے ڈھنگ سے ہوئی تھی۔ میٹنگ کی صدارت تاجکستان کے صدر ایچ ای امام علی رحمان نے کی۔
وزیر اعظم نریندر مودی نے ویڈیو لنک کے ذریعہ سربراہ میٹنگ سے خطاب کیا۔ دوشنبہ میں ہندوستان کی نمائندگی وزیر خارجہ ڈاکٹر ایس جے شنکر نے کی۔
وزیر اعظم نے اپنی تقریر میں وسیع تر SCO خطے میں بڑھتی شدت پسندی اور انتہاپسندی کی وجہ سے درپیش مسائل پر روشنی ڈالی جو اس خطے کی اعتدال پسندی اور ترقی پسند انہ ثقافت اور اقدار کی تاریخ کے منافی ہیں۔ انھوں نے کہا کہ افغانستان کے حالیہ واقعات اس رجحان کو انتہا پسندی کی جانب تیز تر کرسکتے ہیں۔ انھوں نے صلاح دی کہ SCO اعتدال پسندی اور سائنسی اور متوازن سوچ کو فروغ دینے کے لئے ایک ایجنڈے پر کام کرسکتی ہے جو اس خطے کے نوجوانوں کے لئے خاص طور پر کار آمد ہوگا۔
انھوں نے ترقیاتی پروگراموں میں ڈیجیٹل ٹیکنالوجی کے استعمال کے بارے میں ہندوستان کے تجربات پر بھی بات کی اور SCO کے دیگر رکن ممالک کے ساتھ یہ کھلے حل شیئر کرنے کی پیشکش کی۔
خطے میں کنکٹوٹی کے قیام کی اہمیت پر بات کرتے ہوئے وزیر اعظم نے زور دے کر کہا کہ کنکٹوٹی کے پروجیکٹ شفاف ہو، سب کی شمولیت والے ہوں اور صلاح ومشورے پر مبنی ہوں تاکہ آپس میں اعتماد بڑھے۔
SCO سربراہ میٹنگ کے بعد SCO اور مشترکہ سکیورٹی معاہدہ تنظیم  کے درمیان افغانستان سے متعلق آؤٹ ریچ اجلاس میں ویڈیو پیغام کے ذریعہ شرکت کی۔
اپنے ویڈیو پیغام میں وزیر اعظم نے صلاح دی کہ SCO خطے میں دہشت گردی قطعی طورسے برداشت نہ کرنے پر ایک ضابطہ اخلاق تیار کرسکتی ہے اور انھوں نے افغانستان سے منشیات ،ہتھیار اور انسان خرید وفروخت کے خطروں کو اجاگر کیا۔ افغانستان میں انسانی بحران کے بارے میں بات کرتے ہوئے انھوں نے افغان عوام کے ساتھ ہندوستان کی یکجہتی کا اظہار کیا۔
بھارت کا مسابقتی کمیشن
سی سی آئی نے جنرل اٹلانٹک کے ذریعہ ایکو ٹیک میں اضافی حصص کے حصول کی منظوری دی
ہندوستان کے مسابقتی کمیشن  نے جنرل اٹلانٹک کے ذریعہ ایکو ٹیک میں اضافی حصص کے حصول کو منظوری دی۔
مجوزہ کامبینیشن میں جنرل اٹلانٹک سنگاپور اے سی کے پرائیویٹ لمیٹیڈ  کے زریعہ ایکو ٹیکنالوجی اینڈ سروسز پرائیویٹ لمیٹڈ  کی اضافی 4.04فیصد شیئر ہولڈنگ کا حصول شامل ہے۔
گیسیک ، ایک سرمایہ کاری ہولڈنگ کمپنی ہے ، جنرل اٹلانٹک کے زیر کنٹرول فنڈز یا خصوصی مقصد والی کمپنیوں کے زریعہ چلائی جاتی ہے۔
ایکو ٹیک اپنی ذیلی کمپنی ایکو جنرل انشورنس لمیٹیڈ  کے ذریعے جنرل  انشورنس فراہم کرنے کے کاروبار میں مصروف ہے۔
کمیشن نے مجوزہ کامبینیش کو گیسیک اور جی اے پی برمودا، ایل پی کے ذریعہ کمپٹیشن کمیشن آف انڈیا  ریگولیشن 2011 کے ضابطے 19 کے تحت مشترکہ طور پر موڈی فکیشنز کی تعمیل کئے جانے کی شرط پر مجوزہ کامبینیشن کی منظوری دی ہے۔
سی سی آئی کا تفصیلی آرڈرجلد ہی جاری کیا جائے گا۔
۔۔۔۔۔۔۔۔۔۔۔
ش ح۔ا گ۔ن ا۔
07-06-2023))
U-5924
(Visitor Counter : 48
مواصلات اور اطلاعاتی ٹیکنالوجی کی وزارت
ٹیلی کام سکریٹری جناب انشو پرکاش نے نیٹ ورک سیکورٹی میں افسران کو ٹریننگ اور سرٹیفکیٹ دینے کے لیے ایک آن لائن کورس کا افتتاح کیا
وزارت مواصلات کے محکمہ  کے سکریٹری اور ڈجیٹل کمیونی کیشنز کمیشن کے صدر جناب انشو پرکاش نے مواصلات اور انفارمیشن سوسائٹی کے عالمی دن کے موقع پر نیٹ ورک سیکورٹی پر ایک آن لائن سرٹیفکیٹ کورس کا افتتاح کیا۔ اس کورس کا انعقاد محکمہ مواصلات، حکومت ہند کے بنیادی تعلیمی ادارہ، نیشنل ٹیلی کمیونی کیشن انسٹی ٹیوٹ فار پالیسی ریسرچ، انوویشن اینڈ ٹریننگ  کے ذریعے کیا گیا۔ یہ ایک 36 گھنٹے  میں نیٹ ورک سیکورٹی میں افسران کو ٹریننگ اور سرٹیفکیٹ دینے کا کورس ہے اور یہ اپنی نوعیت کا پہلا کورس ہے۔ حالانکہ، یہ کورس فی الحال محکمہ مواصلات کے افسران کے لیے ہے ، لیکن اسے حکومت کے دیگر افسران اور دھیرے دھیرے پرائیویٹ سیکٹر میں بھی پھیلائے جانے کی تجویز ہے۔
ٹیلی کام سیکورٹی ایک پیچیدہ موضوع ہے جس میں تکنیکی خصوصیات کی تعمیل، محفوظ کنفیگوریشنز کی تعیناتی، معتبر سپلائی چین مینجمنٹ کو یقینی بنانا، اہم کاموں کے لیے سیکورٹی جانچ سے گزرے ہوئے ملازمین کی تقرری کے ساتھ ساتھ ٹیلی کمیونی کیشن نیٹ ورکس کے استعمال کے ذریعے ہونے والی مواصلات کے تحفظ کے لیے روز بروز کا آپریشن مینجمنٹ شامل ہے۔ ساؤنڈ ٹیلی کمیونی کیشن نیٹ ورک سیکورٹی ٹیلی کمیونی کیشن فراہم کنندگان ، مختلف اوریجنل ایکوئپمنٹ مینوفیکچررز  اور محکمہ مواصلات کے افسران کی مجموعی کوششوں کا نتیجہ ہے جس میں فیلڈ  بھی شامل ہیں۔
ویڈیو کانفرنسنگ کے ذریعے اس کورس کا افتتاح کرتے ہوئے جناب انشو پرکاش نے ٹیلی کام نیٹ ورک سیکورٹی کی اہمیت کے ساتھ ساتھ صارفین کے لیے موبائل فون، لیپ ٹاپ اور ڈیسک ٹاپ جیسے آلات کی حفاظت کی ضرورت کے بارے میں بتایا۔ انہوں نے کہا کہ یہ اب خاص طور سے وبائی مرض کے سلسلے میں اہم ہے جب زندگی کے ہر پہلو میں مواصلاتی نیٹ ورکس اور خدمات پر انحصار میں اضافہ ہو رہا ہے۔ جناب پرکاش نے اس اہم سرٹیفکیشن پروگرام کے افتتاح پر این ٹی آئی پی آر آئی ٹی کو مبارکباد پیش کی اور ٹیلی کمیونی کیشنز اور انفارمیشن سوسائٹی کے عالمی دن کی بھی مبارکباد دی۔ محکمہ مواصلات ہیڈکوارٹر اور این ٹی آئی پی آر آئی ٹی کے دیگر سینئر افسران نے بھی اس آن لائن پروگرام میں اپنی بات رکھی۔
وزارت دفاع
رکشا منتری جناب راجناتھ سنگھ 2 سے 6ستمبر2019ء تک جاپان اور جمہوریہ کوریہ کا دورہ کریں گے
نئی دہلی30؍اگست2019:رکشا منتری جناب راجناتھ سنگھ 3-2ستمبر کو جاپان اور 6-5ستمبر2019ء کو جمہوریہ کوریہ کے باہمی دورہ پرجائیں گے۔
جاپان کے اپنے دورے کے علاوہ وہ جاپان کے اپنے ہم منصب وزیر دفاع جناب تاکیشی ایوایا کے ساتھ وزرائے دفاع کے سالانہ مذاکرات کی ساتھ میں صدارت بھی کریں گے۔وزارتی مذاکرات کا مقصد بھارت- جاپان خصوصی اسٹریٹیجک اور عالمی شراکت داری کو مزید مستحکم بنانا ہے۔ اس میں دونوں ملکوں کے درمیان باہمی دفاع اور سیکورٹی تعلقات کو بڑھانے کے لئے وسیع تر تبادلہ خیال کرنا بھی شامل ہے۔
اپنے دورے کے موقع پر جناب راجناتھ سنگھ جاپان کے وزیر اعظم جناب شنزو آبے سے بھی ملاقات کریں گے۔
جمہوریہ کوریہ میں رکشا منتری جمہوریہ کوریہ کے قومی دفاع کے وزیر جناب جیونگ کیونگ دو کے ساتھ باہمی بات چیت کریں گے۔ وہ جمہوریہ کوریہ کے وزیر اعظم جناب لی ناک یون سے بھی ملاقات کریں گے۔
سول میں سی ای او کے فورم کے بعد کاروبار سے سرکارکی ایک میٹنگ بھی ہوگی، جس میں دونوں ملکوں کی دفاعی صنعتوں کے ارکان بھی شرکت کریں گے۔اس کا مقصد بھارت اور جمہوریہ کوریہ کے درمیان دفاع کے صنعت کے تعاون کی حوصلہ افزائی کرنا ہے۔
وزارت خزانہ
بھارت اورکرغیزستان کے مابین باہمی سرمایہ کاری سے متعلق معاہدے پردستخط اوراس کی توثیق
نئی دہلی،13جون :وزیراعظم ، جناب نریندرمودی کی قیادت میں کابینہ نے بھارت کرغیزستان کے مابین باہمی سرمایہ کاری کے معاہدے پردستخط کئے جانے کے عمل اور اس کی توثیق کو اپنی منظوری دے دی ہے ۔
مذکورہ باہمی معاہدے سے توقع کی جاتی ہے کہ یہ معاہدہ بھارت اور کرغیزستان کے مابین سرمایہ کاری میں اضافے کا راستہ ہموار کریگا اوردونوں ممالک میں دونوں ممالک کے سرمایہ کاروں کو ان کی سرمایہ کاری کے سلسلے میں تحفظ فراہم کریگا۔
وزارت دفاع
ہندوستانی بحریہ نے کیرالہ کے تمام سرکاری اسپتالوں کے فائر سیفٹی آڈٹ کو انجام دینے میں مدد کی
کیرالہ کےمختلف ضلعوں میں سرکاری اسپتالوں کے فائر سیفٹی آڈٹ کرانے کے بارے میں حکومت کیرالہ کے چیف سکریٹری کی درخواست کے نتیجہ میں جنوبی بحریہ کے کمانڈ نے ایرناکولم ضلع کے مختلف اسپتالوں کا فائر سیفٹی آڈٹ کرانے کے لیے 14 مئی 2021 کو پانچ ٹیموں کو تعینات کیا۔
ابتدائی تخمینہ کے بعد اور تمام ضلعوں میں واقع کل اسپتالوں میں کیے جانے والے آڈٹ کی بات کو ذہن میں رکھتے ہوئے کیرالہ کے بقیہ 13 ضلعوں میں اسپتالوں کا آڈٹ شروع کرنے کے لیے 17 مئی 2021 سے 22 اضافی ٹیموں کو تعینات کیا گیا۔ کل 140 سرکاری/تعلقہ اسپتالوں اور دیگر معالجاتی مراکز/کووڈ معاملوں کو دیکھنے والے مراکز میں سے 101 کا آڈٹ پورا کر لیا گیا ہے اور ٹیموں کے بقیہ اسپتالوں کا آڈٹ 30 مئی 2021 تک پورا کر لیے جانے کا امکان ہے۔
کاسرگوڈ، کنور اور کوژی کوڈ ضلعوں میں واقع اسپتالوں کا آڈٹ کرنے کے لیے آئی این ایس جمورن اور ایژیمالا واقع انڈین نیوی اکیڈمی کی ٹیموں کو تعینات کیا گیا اور کوئمبٹور میں آئی این ایس اگرنی کی ٹیموں کو پلکڑ میں واقع اسپتالوں کا آڈٹ کرنے کے لیے تعینات کیا گیا۔
ٹیموں نے سبھی جگہوں پر ضلع انتظامیہ کے ملازمین اور اسپتال کے عملہ سے بات چیت کی۔ ابتدائی نتائج اور سفارشوں کی اطلاع اسپتالوں اور ریاستی انتظامیہ کو دے دی گئی ہے۔ تمام مقررہ اسپتالوں کا آڈٹ پورا ہونے پر ایک تفصیلی رپورٹ بھیج دی جائے گی۔
وزیراعظم کا دفتر
وزیر اعظم نے گردابی طوفان کی کیفیت کے پیش نظر صورت حال کا جائزہ لیا؛ لوگوں سے ہر ممکنہ احتیاط برتنے اور حفاظتی اقدامات کرنے کی درخواست کی
نئی دہلی، 2/مئی 2020 ۔ وزیر اعظم جناب نریندر مودی نے ہندوستان کے مغربی ساحلی علاقوں میں طوفان کے حالات بننے کے سبب صورت حال کا جائزہ لیا اور لوگوں سے ہر ممکنہ احتیاط برتنے اور حفاظتی اقدامات کرنے کی درخواست کی۔
وزیر اعظم نے کہا کہ ’’ہندوستان کے مغربی ساحلی علاقوں میں طوفان کے حالات کے پیش نظر صورت حال کا جائزہ لیا۔
سبھی صحت و عافیت کے لئے دعاگو ہوں۔ میں لوگوں سے اپیل کرتا ہوں کہ وہ سبھی ممکنہ احتیاط برتیں اور حفاظتی اقدامات اپنائیں۔‘‘
کابینہ
مرکزی کابینہ نے پانچ ریاستوں آندھرا پردیش، چھتیس گڑھ، جھارکھنڈ، مہاراشٹرا اور اڈیشہ کے امنگوں والے اضلاع کے جو گاوں موبائل سروس کے دائرے میں نہیں ہیں ،ان گاووں میں موبائل سروس کے پروویژن کے لیے یو ایس او ایف اسکیم کو منظوری دی
پانچ ریاستوں 44 امنگوں والے اضلاع کے ایسے 7,287 گاؤں میں 4 جی پر مبنی موبائیل سروسز دی جائیں گی ، جن کی تخمینہ لاگت 6,466 کروڑ روپے ہے
نئی دہلی:17؍نومبر2021:
وزیراعظم جناب نریندر مودی کی صدارت میں کابینہ کمیٹی نے پانچ ریاستوں آندھرا پردیش، چھتیس گڑھ، جھارکھنڈ، مہاراشٹرا اور اڈیشہ کے امنگوں والے اضلاع کے جو گاوں موبائیل سروس کے دائرے میں نہیں ہیں، ان گاوں میں موبائیل سروس کے پروویژن کے لئے منظوری دے دی ہے۔
اس پروجیکٹ کے تحت آندھرا پردیش، چھتیس گڑھ، جھارکھنڈ، مہاراشٹر اور اڈیشہ کے پانچ ریاستوں کے 44 امنگوں والے اضلاع کے 7,287 گاوں ، جو موبائیل سروس کے دائرے میں نہیں ہیں، ان گاؤں میں 4جی موبائیل سروس دینے کا منصوبہ بنایا گیا ہے جس کی تخمینہ لاگت 6,466 کروڑ روپے ہے۔ اس رقم میں پانچ سال کے آپریٹنگ اخراجات بھی شامل ہیں۔ اس پروجیکٹ کو یونیورسل سروس اوبلیگیشن فنڈ  کے ذریعہ فنڈ فراہم کیا جائے گا۔ اس پروجیکٹ کے سمجھوتے پر دستخط ہونے کے بعد 18 مہینے کے اندر، یعنی نومبر 23 تک مکمل کرلیا جانا ہے۔
جن گاوں میں یہ خدمات موجود نہیں ہیں، ان نشانزد گاوں میں 4 جی موبائیل سروس کے پروویژن سے متعلق کام کو اوپن مسابقتی بولی عمل کے ذریعہ الاٹ کیا جائے گا۔ یہ عمل یو ایس او ایف کے موجودہ نظام کے تحت مکمل کیا جائے گا۔
پانچ ریاستوں آندھرا پردیش، چھتیس گڑھ، جھارکھنڈ، مہاراشٹرا اور اڈیشہ کے امنگوں والے اضلاع کے جو دوردراز اور دشوار گزار علاقہ موبائیل سروس کے دائرے میں نہیں ہیں، وہاں موبائیل سروس کا پروویژن کرنے کی موجودہ تجویز ڈیجیٹل کنکٹیوٹی کو بڑھائے گی، جس سے آتم نربھرتا، سیکھنے کی سہولت، معلومات اور علم کی ترسیل، ہر مندی کو جدید بنانے اور ترقی، آفات کے بندوبست ، ای گورننس سے متعلق اقدامات، انٹرپرائزز اور ای کامرس کی سہولیات کا قیام، علم اور روزگار کے مواقع کے لیے تعلیمی اداروں کو مناسب مدد کی فراہمی، مقامی مینوفیکچرنگ اور خودکفیل بھارت وغیرہ کی حوصلہ افزائی کرنے کے سلسلے میں ڈیجیٹل انڈیا کا وژن پورا ہوگا۔
وزارات ثقافت
25 مارچ کو کوریائی ثقافتی مرکز ہندوستان میں وین جیونگ کوان کے ذریعہ ہندوستانی عوام ، میڈیا اور مقامی معروف شیفس کے سامنے کوریائی ’مندر کا کھانہ‘ پیش کیا جائے گا
کوریا-ہندوستان سفارتی تعلقات کی 50 ویں سالگرہ کے موقع پر ثقافتی تبادلے کا یہ پروگرام، نوجوانوں کی سرگرم شراکت داری سے منعقد کیا جا رہا ہے
کوریا اور ہندوستان کے درمیان سفارتی تعلقات کی 50 ویں سالگرہ کے موقع پر نیشنل گیلری آف ماڈرن آرٹ،وزارت ثقافت؛ جمہوریہ کوریا کے سفارت خانہ، کوریائی ثقافتی مرکز ہندوستان اور کوریائی بودھ مذہت کی جوگی روایت کے تعاون سے 21 سے 25 مارچ تک نئی دہلی میں ایک ثقافتی تبادلے کا پروگرام منعقد کر رہی ہے۔
اس موقع پر 25 مارچ کو کوریائی ثقافتی مرکز ہندوستان میں ایک سرکاری پروگرام کے توسط سے وین جیونگ کوان کے ذریعہ پہلی بار کوریائی ’ مندر کا کھانہ ‘ہندوستانی عوام، میڈیا اور مقامی معروف شیفس کے سامنے پیش کیا جائے گا۔ کمل کے پھول کی چائے کے ساتھ پیش کی جانے والی غذائی اشیا میں کمل ککڑی، آلو اور سمندری کائی سے بنے چپس ہوں گے۔ زندگی کا احترام کرنے والی بدھ کی تعلیمات کے مطابق، کوریائی مندر کے کھانے نے روایتی طور پر سبزی سے بنے کھانوں کو محفوظ رکھا ہے اور یہ کوریائی روایتی کھانوں کے اہم اجزاء میں سے ایک ہے۔
’’بدھا کی سرزمین‘‘ ،ہندوستان میں کوریائی روایتی بودھ ثقافت کا تعارف، کے عنوان سے ایک خصوصی نمائش بھی منعقد کی جارہی ہے۔ نمائش تقریباً ایک ماہ کے لئے منعقد کی جائے گی اور 30 اپریل تک جاری رہے گی۔ اس ہفتے، 22 مارچ سے 25 مارچ تک، نمائشی ہال میں کوریائی ثقافتی اشیاء کی پینٹنگ بنانے، کوریائی بودھ صحیفوں کو لکھنے کا تجربہ کرنے، اور کمل لالٹین بنانے جیسے مختلف تجربوں پر مبنی پروگرام منعقد کئے جائیں گے۔
پہلے دو دنوں تک لڑکوں اور بچوں نے ورکشاپس میں جوش و خروش سے حصہ لیا۔ لالٹین بنانے، ووڈ بلاک پرنٹنگ، رنگ بھرنے والے پنکھے اور پوجا کی مالا جیسے موضوعات پر تین اجلاس منعقد کئے گئے۔ گزشتہ دو دنوں میں 500 سے زائد لوگوں نے حصہ لیا۔
ہندوستانی کونسل برائے ثقافتی روابط کے ڈائریکٹر جنرل، جناب کمار توہن نے ،محترمہ تیمسونارو جامرترپاٹھی ، ڈائرکٹر نیشل گیلری آف ماڈرن آرٹ اور ہندوستان میں کوریا کے سفیر جناب چانگ جے بوک کے ساتھ 22 مارچ  کو نیشنل گیلری آف ماڈرن آرٹ ، میں ’’ بدھ کی سرزمین ‘ ہندوستان میں کوریائی روایتی بودھ ثقافت کا تعارف ‘‘ کے عنوان سے منعقد ایک خصوصی نمائش کے افتتاحی اجلاس کا آغاز کیا۔ نمائش میں بودھ پینٹنگ اسکرول کے میڈیا آرٹ ،جسے ’گوئے بُل‘ کہا جاتا ہے اور جو روایتی کوریائی بودھ رسم رواج کی علامت ہے، میں شامل ہیں۔’ یوؤن دیون گھو‘ کی کوریائی روایتی لالٹین، جو یونیسکو کے ذریعہ قرار دی گئی انسانیت کی غیر معدی ثقافتی وراثت ہے اور مندر کے رہنے کی تھیم پر پیش کیے گئے مختلف فوٹو۔
زراعت اور کاشتکاروں کی فلاح و بہبود کی وزارت
زراعت اور کسانوں کی فلاح و بہبود کے مرکزی وزیر اور تجارت اور برآمدات کی ترقی، زراعت، حیاتیاتی تحفظ، زمینی اطلاعات کے وزیر جناب نریندر سنگھ تومر اور نیوزی لینڈ کی دیہی کمیونٹیز کے وزیر جناب ڈیمین او کونر کے درمیان ایک میٹنگ ہوئی
ہندوستان اور نیوزی لینڈ، زرعی تعاون اور شراکت داری کو مزید مضبوط بنانے کے لیے مل کر کام کرتے رہیں گے
پائیدار اور آب و ہوا کے موافق زرعی نظام اور شری انّ کی اہمیت پر تبادلہ خیال کیا گیا
جناب تومر نے جوار باجرہ کے صحت اور دیگر فوائد کو فروغ دینے میں، نیوزی لینڈ کے تعاون کی خواہش کی
زراعت اور کسانوں کی فلاح و بہبود کے مرکزی وزیر اور تجارت اور برآمدات کی ترقی، زراعت، حیاتیاتی تحفظ، زمینی اطلاعات کے وزیر جناب نریندر سنگھ تومر اور نیوزی لینڈ کی دیہی کمیونٹیز کے وزیر جناب ڈیمین او کونر کے درمیان ایک میٹنگ ہوئی۔ آج یہاں دونوں رہنماؤں نے دونوں ممالک کے درمیان زرعی تعاون اور اشتراک کو مضبوط بنانے کے لیے مل کر کام کرنے کے عزم کا اعادہ کیا۔
نیوزی لینڈ کے وزیر اور ان کے وفد کا خیرمقدم کرتے ہوئے، زراعت اور کسانوں کی بہبود کے وزیر نے ہندوستان اور نیوزی لینڈ کے درمیان تعلقات کی اہمیت اور اس کی مسلسل ترقی کا ذکر کیا۔ انہوں نے 14 سال کے وقفے کے بعد مشترکہ تجارتی کمیٹی کے دوبارہ شروع ہونے اور اس کے فریم ورک کے تحت زرعی مصنوعات کے لیے مارکیٹ تک رسائی کے مسائل پر بات چیت کے آغاز پر روشنی ڈالی۔ انہوں نے نیوزی لینڈ کے وزیر کا ہندوستانی انار تک رسائی فراہم کرنے اور ہندوستان میں ایم ایس اے ایم بی- وی ایچ ٹی سہولت سے آم کی درآمد پر عائد معطلی کو ختم کرنے پر بھی شکریہ ادا کیا۔
جناب تومر نے نیوزی لینڈ کے وزیر کو سال 2023 کو جوار باجرہ کے بین الاقوامی سال کے طور پر منانے کے سلسلے میں، ہندوستان کے اقدامات سے آگاہ کیا اور جوار باجرہ کی صحت اور دیگر فوائد کو فروغ دینے میں، ان سے تعاون کی خواہش کی۔ دونوں وزراء نے باغبانی کی مجموعی ترقی کے لیے، دونوں ممالک کے درمیان تعاون کے مفاہمت نامہ  کو حتمی شکل دی گئی شراکت داری کے امکانات پر زور دیا۔
وزراء موصوف نے دونوں ممالک کے درمیان تجارت کی جانے والی زرعی اجناس کے معیار اور تحفظ کو برقرار رکھنے کے ضمن میں، ایک دوسرے کے تئیں اپنے وعدوں کی یقین دہانی کرائی اور فائٹو سینیٹری اقدامات اور نظاموں پر کام جاری رکھنے کا عہد کیا۔ وزراء موصوف نے ایک پائیدار اور موسمیاتی لچکدار زرعی نظام کو تیار کرنے کی اہمیت پر بھی تبادلہ خیال کیا۔ نیوزی لینڈ کے وزیر موصوف نے ہندوستان کو عالمی تحقیقی اتحاد میں شامل ہونے کی دعوت دی جو کہ 67 ممالک کا ایک اتحاد ہے، جو زراعت پر آب و ہوا کی تبدیلی کے اثرات کو کم کرنے کے بارے میں تحقیق کا اشتراک کرتا ہے۔
۔۔۔۔۔۔۔۔۔۔۔۔۔۔۔۔۔
ش ح۔ا ع ۔ م ر
Urdu No. 8970
(Visitor Counter : 51